# Shake It Up

Shake It Up (batzuetan Shake It Up! bezala ere estilizatua) Disney Channel telebista katearen jatorrizko telesaila da. 2010eko azaroaren 7an estreinatu zen Estatu Batuetan, eta 2013ko azaroaren 10an emititu zen saioaren azken atala. Telesailaren sortzailea Chris Thompson izan zen, eta Bella Thorne eta Zendaya antzezleek jokatu zuten protagonisten rola. Davis Cleveland, Roshon Fegan, Adam Irigoyen, Kenton Duty eta Caroline Sunshine aktoreek ere parte hartu zuten saioan.
2011ko martxoaren 16an telesailak bigarren denboraldia izango zuela argitaratu zen, eta Shake It Up: Break It Down izeneko diskoa kaleratu zen uztailaren 12an. 2012ko martxoaren 12an atera zen bigarren diskoa merkatura, Shake It Up: Live 2 Dance izenburupean; eta abuztuaren 17an, Shake It Up: Made In Japan izeneko 90 minutuko atal berezia ekoizten hasi ziren.
2012ko ekainaren 4an iragarri zen Shake It Up telesaileko langileak hirugarren denboraldia prestatzen zirela. Horrez gain, aurreko bi denboraldietan parte hartu zuen Kenton Duty aktore nagusiak telesailean ez zuela jarraituko adierazi zuten, baina atal batzuetan parte hartuko zuela. Hala ere, Kenton Duty ez zen hirugarren denboraldiko atal bakar batean ere azaldu. 2012ko urriaren 14an estreinatu zen hirugarren denboraldia, eta telesailaren azken denboraldia izango zela iragarri zen. Saioaren azken atala 2013ko azaroaren 10ean emititu zen.

## Protagonistak
### Nagusiak

| Aktorea | Pertsonaia | Denboraldia | Denboraldia | Denboraldia |
| Aktorea | Pertsonaia | 1 | 2 | 3 |
| Bella Thorne | CeCe Jones | Nagusia | Nagusia | Nagusia |
| Zendaya | Rocky Blue | Nagusia | Nagusia | Nagusia |
| Davis Cleveland | Flynn Jones | Nagusia | Nagusia | Nagusia |
| Roshon Fegan | Ty Blue | Nagusia | Nagusia | Nagusia |
| Adam Irigoyen | Deuce Martinez | Nagusia | Nagusia | Nagusia |
| Kenton Duty | Gunther Hessenheffer | Nagusia | Nagusia | |
| Caroline Sunshine | Tinka Hessenheffer | Errepikaria | Nagusia | Nagusia |

### Errepikariak

| Aktorea | Pertsonaia | Denboraldia | Denboraldia | Denboraldia |
| Aktorea | Pertsonaia | 1 | 2 | 3 |
| R. Brandon Johnson | Gary Wilde | Errepikaria | Errepikaria | Errepikaria |
| Anita Barone | Georgia Jones | Errepikaria | Errepikaria | Errepikaria |
| Carla Renata | Marcie Blue | Errepikaria | Errepikaria | Errepikaria |
| Ainsley Bailey | Dina Garcia | Errepikaria | Errepikaria | Errepikaria |
| Buddy Handleson | Henry Dillon | Errepikaria | Errepikaria | |
| Phil Morris | Curtis Blue | | Errepikaria | Errepikaria |
| Jim Pirri | Uncle Frank | | Errepikaria | |
| Leo Howard | Logan Hunter | | Errepikaria |
| Anthony Starke | Jeremy Hunter | | Errepikaria |

## Denboraldiak

Shake It Up telesailak hiru denboraldi izan zituen:
| Denb. | Denb. | Atalak | Estatu Batuak | Estatu Batuak | Latinoamerika | Latinoamerika | Espainia | Espainia |
| Denb. | Denb. | Atalak | Hasiera | Amaiera | Hasiera | Amaiera | Hasiera | Amaiera |
| | 1 | 21 | 2010eko azaroaren 7a | 2011ko abuztuaren 21a | 2010eko abenduaren 31 | 2012ko urtarrilaren 7a | 2011ko apirilaren 8a | 2012ko urtarrilaren 13a |
| | 2 | 28 | 2011ko irailaren 18a | 2012ko abuztuaren 17a | 2011ko abenduaren 22a | 2013ko urtarrilaren 27a | 2011ko abenduaren 23a | 2013ko urtarrilaren 25a |
| | 3 | 26 | 2012ko urriaren 14a | 2013ko azaroaren 10a | 2011ko ekainaren 6a | 2014ko martxoaren 29a | 2012ko abenduaren 12a | 2014ko apirilaren 11 |

## Kanpo estekak

* Webgune ofiziala
* IMDb
* Datuak: Q308700
* Multimedia: Shake It Up (Disney) / Q308700